От еврейско семейство. През 1907-1913 следва архитектура в Дармщат, Берлин и Мюнхен, слуша курсове философия и социология. През 1914 г. получава диплома за инженер, до 1920 г. работи като архитект в Оснабрюк, Берлин и Мюнхен. Към края на Първата световна война се сприятелява с младия Теодор Адорно и става неговият ранен философски наставник. През 1964 г. последният си спомня, че „в продължение на години Кракауер редовно четеше с мен „Критика на чистия разум“ в съботните следобеди. Без ни най-малко преувеличение мога да кажа, че на това четене дължа повече отколкото на моите университетски преподаватели. Ако в своите по-нататъшни прочити на философски текстове не се впечатлявах толкова от тяхното единство и системна последователност, а повече ме интересуваше играта на силите, действащи под повърхността на всяка една затворена доктрина и във всеки от случаите разглеждах цялостните философски системи като силови полета, несъмнено Кракауер бе този, който ме подтикна към това"" .

Институцията на градските права постепенно загива с развитието и централизацията на националното управление. В Нидерландия последният град, получил реални градски права, както са дефинирани по-горе, е Вилемстад през 1586 г. По време на Република Съединени провинции само Блокзейл получава градски права (през 1672 г.) След Батавската революция през 1795 г. се формират общини по френски модел и градските права са премахнати със закон. Въпреки че те са частично възстановени след 1813 г., градовете не получили отново правомощията, които имали преди: писането на закони и правосъдието са вече част от държавата. След конституцията от 1848 г. и Общинския закон от 1851 г. разликата между градове, градчета и села е заличена завинаги.

На автомобилното изложение в Детройт през 2006 г. Акура обявява плановете си от 2007 г. да участва с няколко заводски отбора с чужди шасита и собствен V8 двигател в клас LMP2 на Американските серии Льо Ман, година по-късно и на 24-те часа на Льо Ман и да произвежда собствено шаси, а през 2009 г. да започне да се състезава в по-високия клас LMP1. По-късно Акура анонсира кои фирми ще произвеждат шаситата - това са Лола Рейсинг Карс от Хънтингдън, Англия и Кураж Компетисион от Льо Ман, Франция. Двигателят пък ще бъде 3.4-литров V8 (най-големият, който позволяват правилата на състезанията), коструиран от Хонда САЩ. Това е първият агрегат на Хонда, чието производство протича изцяло на територията на САЩ и първият V8 двигател, използван от Акура. Трите заводски отбора са Андрети Грийн Рейсинг на Майкъл Андрети, Хайкрофт Рейсънг на Дънкан Дейтън и Фернандес Рейсинг на Адриан Фернандес. Първите два използват шасита Кураж LC75 и задачата им е да работят по шасито и аеродинамиката, а отборът на Фернандес използва шаси Лола B06/40 и основната му задача е да подобрят двигателя. До първото състезание през 2007 г., двата тима с Кураж LC75 до такава степен са модифицирали и преобразили шасито, че Акура кандидатства за хомологация пред IMSA и Automobile Club de l'Ouest (ACO). След като получава документите, преименува болида на ARX-01a.